钦定古今图书集成/明伦汇编/闺媛典/第257卷 > 汤三策妻戎氏
## 钦定古今图书集成/明伦汇编/闺媛典/第257卷 > 汤三策妻戎氏

按《镇江府志》：“戎氏，丹阳人，诸生汤三策妻。端重不妄
言笑，事翁姑至孝。翁病，糜股以进，三策亡。氏年二十
四，蓬首垢面，凭纺绩以课子。年八十终。”

===吴良贵女〈起龙女附〉===按《镇江府志》：“吴良贵女，丹徒高庄人。赋性静慧，幼不
好戏。许字金坛曹某子。年十四，曹子殇。女闻，泣告父，
请赴曹丧。父许诺，因如曹，凭棺哭甚哀，殓已即归，闭
一室，断荤血，礼大士像，朝夕诵竺乾氏之书。父母相
继殁，课二幼弟起龙及淑先后成进士。先是，手绩纺
累赀，为曹营墓，树松柏，岁时伏腊往哭奠。台使者闻”
之，疏请旌其门。崇祯二年，建坊及祠祀焉。起龙次女，
幼字金坛冯心晓长子，闻家人言伯姑为曹守贞事，
辄喜。冯年十六夭，亦誓不再字。父母嘉其志，遂终身
布服长斋，居姑贞淑祠中，奉所礼大士像一如其姑，
虽族人罕得一见。其为人柔而肃，不苟言笑，年六十
终。